અમારાં અમેરિકા આવ્યા પછી પહેલી Thanksgiving એક કિશોરની ઓફિસ-વાળાએ અમને એમના નાના એપાર્ટમેંટ ઉપર બોલાવેલા. રિવાજ એવો છે કે દરેક Thanksgivingનાં દિવસે એક નવા ઇમિગ્રંટ થયેલા કુટુંબને તમે આમંત્રઞ આપો. અથવાતો કોઇને કોઇ સગુવ્હાલું ન હોય કે ક્યાંય જવાનું આમંત્રણ ન મલ્યું હોય તેને બોલાવાય છે. સૌ આવે ત્યારે એક એક વાનગી લઇને આવે છે. બપોરથી રાત સુધી બધા ખાઇ પીએ છે. ગામ ગપાટા મારી અને બહાર લટાર મારવા પણ નિકળે છે. આમ સૌ આનંદ માણી વીખરાઇ છે.